کٲشرِ ڈکشنری منز چھِ کٲشرِ زبانۍ ہٕندۍ اچھر یتھہ پٲٹھۍ دِنہ آمتۍ۔ أرۍ اچھر ۔َ ؟ ۔ِ ۔ٔ ؟ ۔ِ یٖہ/ی ـ ٍ اوٗ اوٚ او اۅ مےٚ ے ۍ اع زَرۍاچھر ا ب پ پھ ت تھ ٹ ٹھ ث ج چ چھ ح خ د ڈ ذ ر ڑ ز ژ ژھ س ش ص ض ط ظ ع غ ف ق ک کھ گ ل م ن و ہ ے " اچھر امہ طریقہ نام نہاد ارٮ۪ن تہ زرٮ۪ن اچھرن منز باگراوٕنۍچھیہ ڈکشنری بناون والٮ۪ن ہنز اکھ بارہ غلطی۔اتھ تقسیمہ خلاف چھیہ یتۍ نس تریہ دلیلہ پیش کرنہ یوان۔ نام نہاد ارۍ اچھر تہ زرۍ اچھر رسم الخطس منز چھیہ نہ اچھردۅن درٮ۪ن منزباگراونچ روایت۔اچھر دون درٮ۪ن منز باگراونچ چھیہ نہ اسہِ باقی رسم الخطن منز تہِ میلان۔کٲشرِ ڈکشنری منز چھ اچھر دۅن درٮ۪ن منز بٲگراونہ آمتۍ۔ظاہری طور چھیہ دۅیو محرکو کٲم کٔرمژ۔اکھ محرک گوٚو سنسکرت تہ دۅیمٮ۪ن ہندوستانۍ زبانن ہندۍہیجلۍ۔محرک چھ صوتیات۔صوتیاتن پھیُر زبانۍ ہندس سلسلس منزسون ظۅن اچھرو پٮ۪ٹھٕ آوازن کُن ،آوازن ہُند زبانۍ ہُند بنیادی وسیلہ آسنُک پزر کوڈن نون۔صوتیاتن کرِ آوازہ ،تہنز بناوٹ تہ عمل نظرِ تل تھٲوتھ ،بنیادی طور دۅن درٮ۪ن منز تقسیم ۔۔کان سۅنٹ تہ واول۔یوت تام آوازن ہند تعلق چھُ یہ تقسیم چھیہ مناسب ۔مگراچھرن ہندس سلسلس منٛز چھیہ نہ یہ تقسیم تیتھ کینہہ ہاوان زِ تم دون درٮ۪ن منز تقسیم کرنہ ورٲے لگہِ نہ چارے۔تکیازِ اچھر چھ نہ آوازہ۔اچھر چھِ اچھر نہ واول نہ کان سونٹ۔ ارۍ اچھر تہ زرۍ زہ اصطلاح چھِ دراصل صوتیات کس پیٹھس پٮ۪ٹھ بناونہ آمتۍ۔یمن اصطلاحن منز چھُ دون تضاد۔آوازہ ہٮ۪کن ارِ تہ زرِ ٲستھ مگر اچھرن ہند اوٚر آسن چھنہ کانہہ معنی تھاوان۔فارسی والیو تہِ چھیہ امہ قسمہ چہ کوششہ کرِ مژہ مثلاًحرف صدایی یا حرف مصوت تہ حرف گنگ یا حرف مصمت۔یم اصطلاح بناون والۍ چھِ دراصل دۅن تصورن (اچھرک تصور تہ آوازِ ہند تصور)اکھ اکس سٍتۍ رل کران۔اچھر چھِ دراصل زبانۍ ہنزن آوازن ہنز فقط نمانیدگی کران۔تم چھنہ پانہ آواز۔اچھر تہ آواز چھِ زبانۍ ہندۍ زہ بیوٚن ظاہری وسیلہ۔یودوے یہ پزر چھ زِ دۅیمہ وسیلچ بنیاد چھیہ گۅڈنکس وسیلس پٮ۪ٹھ دٔرتھ۔تاہم گۅڈنیُک وسیلہ ییتہ کنن سٍتۍ تعلق تھاوان چھ دۅیم چھ اچھن سٍتۍ۔لہذا اچھو سٍتۍ یم اچھر پرنہ ین تم اگرچہ آوازن ہنز نمایندگی کران چھِ،تم چھِنہ پانہ آواز۔بہر حال آوازن تہ اچھرن ہنز مطابقت ہاونہ باپتھ،تہ اکہ وسیلک دۅیمس وسیلس سٍتۍ رشتہ ہاونہ باپتھ ہٮ۪کن ارۍ اچھر تہ زرۍ اچھر اصطلاح ضرور کارآمد ٲستھ۔مگر یمن نام نہاد اصطلاحن ہنزِ بنیٲذپٮ۪ٹھ اچھر دۅن درٮ۪ن منز تقسیم کرنۍ چھیہ اکھ ناموزون تہ نامناسب کوشش۔دلچسپ کتھ چھیہ اکھ یہ زِ یودوے مثلاً فارسی والیو حرف صدایی تہ حرف گنگ ہیی اصطلاح اسہِ برونہہ بناوۍ مگر تمو کرۍ نہ اچھر یمو مطابق دۅن درٮ۪ن منز تقسیم۔ عربو بناوۍ زہ اصطلاح حروف علّت تہ حروف صحیح ۔یم اصطلاح چھِنہ صوتیاتی بنیٲذن پٮ۪ٹھ بناونہٕ آمتۍ۔تکیازِ عربی رسم الخط چھُ بنیادی طور ازۍ کہ تصوّر مطابق کان سوننٹل اوسمت۔واول ٲسۍ نہ ا تھ رسم الخطس منز ظاہر کرنہ یوان۔مگر کینہہ اچھر (۱)(و)تہ(ی)ٲسۍکینہہ واول تہِ ظاہر کران حالانکہ بنیادی طور ٲسۍ یم تہِ کان سوننٹن ہنزے نمایندگی کران۔ اچھر تہٕ اعراب ڈکشنری منز دنہ آمتٮ۪ن نام نہاد ارٮ۪ن اچھرن پٮ۪ٹھ ییلہ اسۍ نظر تراوان چھِ،اتہِ چھِ زہ چیز نظرِ گژھان۔کینہہ اعراب تہِ کینہہ اچھر۔ییتہ نس چھ بیاکھ مسلہ پیدہ گژھان زِ اعراب کتھہ پاٹھۍین اچھرن منز شامل کرنہ۔املاہس منز چھیہ نہ اعراب اچھرن منز شامل کرنچ کانہہ روایت۔تکیازِ اعراب چھ اتھ املاہس منز سٮ۪ٹھاہ اختیاری۔یم چھِنہ لفظن ہندۍ حصہ یتھہ پاٹھۍ زَن اچھر چھِ۔یہ کتھ چھیہ سٮ۪ٹھاہ اہم زِ اعراب آے سٮ۪ٹھاہ ژیرۍ ایجاد کرنہ تہ تمن ہند ورتاو رود سٮ۪ٹھاہ محدود۔اعراب پییۍ قرآن شریف کس صحیح پھورکس مسلس سٍتۍ تھنہ۔چونکہ اتھ رسم الخطس منز ٲسۍ نہ واول ظاہر کرنہ یوان (خاص کر ژھوٹۍ واول)لہذا اوس مذہبی متن صحیح پاٹھۍ پرُن اکھ مسلہ بنیومت،خاص کر ییلہ قرآن شریف عربی نہ زانن والٮ۪ن ہندٮ۪ن اتھن منز ووت۔دۅیم کتھہ ٲس یہ زِ عربی زبان تہِ ٲس جایہِ پتہ جایہ تہِ وقتہ پتہٕ وقتہ بدلان۔لہذا آے واول ظاہرکرنہ کہ مقصدہ باپتھ اعراب تجویز کرنہٕ یم سٮ۪ٹھاہ مقبول سپدۍ۔اعراب وٲتۍ رسم الخطس سٍتۍ فارسی،اردو تہ باقی زبانن تام۔مگر یم آے نہ کنہ تہِ جایہ اچھرن منز شامل کرنہ۔بلکہ رودۍ یم ژھۅٹٮ۪ن واولن ہندۍ فقط پھۅرہ نشانہ یم مذہبی کتابن خاص کر قرآن شریف،شرٮ۪ن تہ مبتدی ین ہندٮ۪ن قاعدن منز لفظن ہند صحیح پھور ہاونہ کہ غرضہ ورتاو نہٕ آے تہ از تہِ چھِ امی مقصدہ خاطرہ یمن زبانن منز رایج۔اعرابن ہنز اختیاری حیثیت زاننہ خاطرہ پھِریون (حروف تہجی وچھنہ علاہ)یمن زبانن ہنز کانہہ تہِ کتاب،اعراب چھِ مشکلنے کُنہِ کُنہِ نظرِ گژھان۔ مگر کاشرِ املاہچ صورت حال چھیہ اتھ برعکس ،کنہ تہِ کتابہ ہندس کنہ تہِ صفحس پٮ۪ٹھ ترٲوو نظر،اچھن زن چھِ کنڈۍ سنان تہ چھیہ آسان لفظن تلۍ تہ پیٹھۍ اعرابن ہنزہ رزہ گنڈۍ گنڈۍ۔دۅن سطرن درمیان یۅسہٕ خالی جاے سطر پرنہ چہ آسانی مۅکھہ تراونہ یوان چھیہ۔سۅ چھیہ آسان پیٹھۍ مہِ لٲنہِ ہندٮ۪و بنۍ مٮ۪و اعرابو تہ بنۍ مہِ لٲنہِ ہندٮ۪و پٮ۪ٹھۍ مٮ۪و اعرابو سٍتۍ برنہ آمژ۔نتیجہ چھ نیران دۅن سطرن درمیان چہِ جایہِ ہند آسن چھ نہ آسنس برابر گژھان تہ پرنس منز چھیہ سٮ۪ٹھاہ دقت یوان۔ کاشر املا تجویز کرن والٮ۪ن برونہہ کنہ اوس مسلہ یہ زِ عربی فارسی اردو کۍ( َ، ِ ، ُ)ترے اعراب ٲسۍ نہ کاشرِ کہ خاطرہ کافی،تکیازِ اتھ زبانۍ منز اوس ژھۅٹٮ۪ن واولن ہند تعداد زیادہ۔حقیقتاً اوس نہ عربی رسم الخط کاشرس براہ۔مگر پرٮ۪تھ زبانۍ ہندِ خاطرہ چھ نہ الگ رسمِ خط۔ لہذا کاشرِ کہ خاظرہ اکھ بیاکھ رسم الخط ورتاون ٲس ہشی کتھا۔دۅیم کتھ یہِ رسم الخط اوس کاشرِ کہ خاطرہ تاریخی ،مذہبی تہٕ تمدنی لہذا ساورے رسم الخطو کھۅتہ زیادہ مناسب تہ موزون۔کاشر املا تجویز کرن والۍ ہیکۍنہ سُہ کُھر کاسنچ کانہہ وتھ کڈتھ،یُس اعراب لازمی طور املاہس منز ورتاونہ کنۍ یوان اوس۔نہ صرف کرۍ یموسانٮ۪و بزرگو ژھۅٹٮ۪ن واولن ہندِ خاظرہ زیر،زبر تہٕ پیش علاوہ بییہ کینہہ اعراب(مثلاً( َ ٍ)تہ ( ٛ ) تجویز بلکہ کٔرِکھ کینژن زیٹھٮ۪ن واولن ہندِ خاطرہ تہِ اعرابے تحویز(مثلاً( َ )تہ( ٍ )بیترِ)،حالانکہ اتھ رسم الخطس منز ٲسۍ زیٹھٮ۪ن واولن ہنز نمایندگی اعرابو بجایہِ اچھرے کران۔جان روزہے یودوے زیٹھٮ۪ن واولن ہندِ خاطرہ کینہہ نوۍ اچھر تجویز کرنہ یہن۔اکھ روزہے امہ سٍتۍ رسم الخطچ سالمیت برقرار تہِ بییہ گژھِ ہے نہ املا اعرابن ہندِ سیلابک شکار۔ بہر حال اسۍ اگر وُنہ تہِ وارہ پاٹھۍ پننس املاہس ووٚن دمو ٹاکارہ چھ زِ اسۍ چھِ واریاہ اعراب غیر ضروری طور ورتاوان۔یودوے اسۍ یم اعراب لکھایہِ منزہ یکسر نٮ۪بر کڈوکھ۔کانہہ فرق پییہ نہ۔اسۍ چھِ دراصل وہمکۍ شکار۔اسہ چھِ باسان یودوے اسۍ اعراب ورتاوو نہ اسہ تگن نہ لفظ پرنی۔یہ چھ غلط خیال۔وجہ چھس زہ۔اکھ یہ زِ اسہِ چھیہ غلط فہمی ز اسۍ کیا چھِ کانہہ تہ عبارت ہیجہ کڈتھ پران۔پرنک تعلق چھ ہیجہ کڈنہٕ بجایہ لفظن ہنز شکل صورت پرزناونس سٍتۍ۔یعنی پرنک تعلق چھ بصری یاداشتس سٍتۍ تہ پرنہ چہ کارکردگی ہندس تسلسلس سٍتۍ۔اسہ چھ اعراب لگٲوتھ لفظ پرنک یوت عادت کورمُت ز باسان چُھ زِ یمو ورٲے ہٮ۪کوکھ نہ اسۍ لفظ پہچانۍ تھے۔دۅیم وجہ چھ یہ زِ اسۍ چھ ییمہ غلط فہمی ہندۍ شکار زِ املاہس منز گژھِ لفظہ چٮ۪ن سارنے آوازن ہنز یکسان تہ برابر نمایندگی سپدنۍ۔یۅہے نظریہ برونہہ کنہ تھٲوتھ چھ سانٮ۪و بزرگو کاشرِ زبانۍ ہندِ خٲطرہ املا بجایہِ اکھ صوتی تحریر تیار کورمُت۔کُنہ تہِ زبانۍ ہند املا ہیکہ نہ یکساں طور تہ برابر پاٹھۍ ز بانۍ ہنزن آوازن ہنز نمانیدگی کٔرتھ۔پرٮ۪تھ املاہس منز چھ لفظ اکہِ انمانہٕ لیکھنہٕ یوان تہ بییہ انمانہ پرنہٕ یوان۔بہر حال یہ بحث زیٹھراونہ وراے،کاشرس املاہس چھِ غلطی کنۍ کینہہ اعراب اگادِگامتۍ تہ کینہہ اعراب چھس بہ مقصد وٲٹِتھ تھاونہ یوان۔تہِ کٔرتھ چھِ اعراب اعراب تہ اچھر اچھر۔اعراب ہٮ۪کن نہ اچھرن ہنز جاے رٹتھ تکیازہ بنیاد چھ اچھرے یمن اعراب تلہٕ تہ پٮ۪ٹھ پھور ہاونہ باپتھ تراونہ یوان چھ۔لہذا چھِنہ زبانۍ ہندٮ۪ن اچھرن منز اعراب شامل کرنہ یوان۔بلکہ چھِ قاعدن بیترِ منز اچھر الگ دنہ یوان۔ڈکشنری منز دنہ آمتٮ۪ن نام نہاد ارٮ۪ن اچھرن منزچھنہ اعراب تھاونک کانہہ جواز۔یم گژھن الگ پاٹھۍ دنہ ینۍ۔مثلاً کاشرہ زبانۍہندۍ اعراب ہٮ۪کوکھ اسۍ یتھہ پاٹھۍ دِتھ۔